open-index/open-wikipedia-markdown huggingface dataset:
Žetva

**Žetva** je, u poljoprivredi, proces ubiranja plodova sa žetvenih polja. Žetva takođe označava kraj ciklusa rasta i sazrevanja u prirodi.

## Vreme žetve
Određivanje vremena žetve je veoma delikatan posao. Treba tačno znati kada je koji žetveni plod sasvim sazreo i kada je spreman za žetvu. Ni pre ni kasnije, jer bi se napravila velika šteta u takvim slučajevima. Šteta bi bila kako u količini roda tako i u kvalitetu. Odlagenje žetve radi većeg roda može dovesti do neželjenih problema sa vremenom, a prerana žetva bi dala manji urod.

Kaže se da je određivanje žetvenih dana isto što i kockanje, ali sa iskustvom poljoprivrednika ono je svedeno na najmanju meru.

Na manjim poljima gde mehanizacija nema pristup, poljoprivrednici su prinuđeni da žetvu obavljaju na stari tradicionalni način, ručno i jednostavnim oruđima kao što su srp, kosa, vile i grabulje. Mehanizacija se ne koristi i kod prirodne poljoprivrede, jer bi njome bile oštećene mladice (kod ovog pristupa se setva obavlja malo pre žetve).

Na velikim poljima gde je prisutna mehanizacija žetva se obavlja poljoprivrednim mašinama: kombajnom, žetelicom, traktorom i ostalom priključnom mehanizacijom.

## Povezano

## Galerija slika
Videografija Jennifer Lopez

Videografija Jennifer Lopez sastoji se od dvadeset-osam videospotova i tri DVD-a. VH1 je rankirao Lopez kao 21. mjesto liste "50 najboljih žena video ere" 50 najboljih žena video-ere" 

## Video-spotovi

## Pojavljivanja u video-spotovima

## Neizdani\planirani video- spotovi

* "Brave" (2008) – Ova pjesma je trebala biti treći singl s albuma *Brave*, ali izdanje je otkazano zbog slabe prodaje albuma. Video spot za pjesmu je režirao Michael Haussman, ali video-spot nikad nije izdan.
* "Fresh Out the Oven" (2009) – Režiser video-spota je Jonas Akerlund.
* "Good Hit" (2011) – Režiser video-spota je Alex Moors.

## MTV Video Music Awards

## DVD-ovi

## Povezano
* Filmografija Jennifer Lopez
Vojvodstvo Benevento

**Vojvodstvo** a kasnije i **Kneževina Benevento** je bila najjužnije od svih langobardskih vojvodstava u srednjovjekovnoj Italiji, sa sjedištem u Beneventu, gradu u središnjem dijelu Južne Italije. Zahvaljujući osnivanju *[[Rim|Ducatus Romanusa]]* ("Rimskog Vojvodstva") pod upravom papa, koje ga je odvojilo od ostatka langobardske Italije, Benevento je od samih početaka funkcionirao kao *de facto* nezavisna država. Kedino je pod vladavinom Grimoalda I od Beneventa i langobardskih kraljeva od vremena Liutpranda vojvodstvo imalo bliske veze sa ostatkom kraljevstva. Kada je langobardsko kraljevstvo uništeno, Vojvodstvo Benevento se održalo kao krnja država i nastavilo postojati sve do podjele godine 849.

Pavle Đakon Vojvodstvo Benevento naziva "Samnitskim vojvodstvom" nazvavši ga prema drevnim Samnitima, odnosno oblasti Samnium.

## Izvori
* 
* 
* 

## Vanjske veze

*  Ducato (570 ca.-774) et Principato di Benevento (774-1077) 
*  I Longobardi del Sud
Zoto

**Zotto** (također **Zotton** ili **Zottone**; ? - 591) bio je langobardski poglavica i vojskovođa () koji se smatra prvim vojvodom, odnosno osnivačem Vojvodstva Benevento. Sudjelovao je u langobardskoj invaziji Italije 568. te u agustu 570. prodro u današnju Kampaniju, lako porazivši Bizantince. Brzo je pod svoju vlast stavio značajne dijelove južne Italije te postavio sjedište u gradu Benevento. Godine 581. je bez uspjeha pokušao zauzeti Napulj. Kao i mnogi langobardski vojvode, vladao je manje-više samostalno, pa se tek godine 589. formalno pokorio kralju Authariju koji je vladao sjevernom Italijom.

Umro je 591. nakon čega ga je naslijedio Arechis.

## Reference

## Vanjske veze
*  Ducato (570 ca.-774) et Principato di Benevento (774-1077) 
*  I Longobardi del Sud
Jato

**Jatom** se naziva veća grupa životinja koje zajedno lete, noće, gnijezde se, sele itd. krećući se pri tome vrlo sinkronizirano. To su najčešće ptice, ali i šišmiši se mogu okupljati u takve skupine, pa se tada i te skupine nazivaju jato. 

Slično ponašanje prisutno je i kod cijelog niza drugih životinjskih skupina, samo što se kod drugih skupina okupljanje drugačije naziva. Tako se veliki kopneni sisavci okupljaju u krda, kukci u rojeve, ribe u plove, a morski sisavci po jednima isto u plove, dok njihova okupljanja drugi zoolozi nazivaju *školama*.
Lea Michele

**Lea Michele** (rođena 29. avgusta, 1986.) je američka glumica i pevačica. Michele je počela karijeru kao djete, kad je nastupala na broadwayskim predstavama. Ipak, najpoznatija je po ulozi Rachell Berry u hit TV seriji "Glee".

## Filmovi i televizija

## Diskografija

* *Ragtime: Original Cast Recording* (1998)
* *Fiddler on the Roof: Revival Cast Recording* (2004)
* *Spring Awakening: Original Cast Recording* Grammy za najbolju snimku glumačke postave (2006)
Dianna Agron

**Dianna Agron** (30. travnja 1986.) je američka glumica i pjevačica, najpoznatija po ulozi Quinn Fabray u TV seriji "Glee".

## Vanjske veze

* 
*
Hereziologija

**Hereziologija** je oblast hrišćanske teologije koja se bavi proučavanjem jeresi.

Pod pojmom hereziologije se podrazumijeva sustavno proučavanje i izlaganje učenja neke hereze, radi podvrgavanja sustavnoj kritici, i dokazivanja njene neispravnosti pomoću ortodoksnih teoloških kriterija. Hereziologija se razvila iz prvih specifično protuheretičkih spisa. U sučeljavanju s herezama se sve više uobličuje pojam ortodoksije, kao formativnog elementa crkvenog zajedništva. Najveći pravi hereziolog II stoljeća, bio je Irenej, biskup u Lugdunumu u Galiji.

Protuheretička polemika II stoljeća se naročito razvija u odnosu prema gnosticizmu.

## Izvori

## Povezano
* Hereza
* Kršćanska hereza
* Ortodoksija
Roj (razvrstavanje)

**[[Roj]]** predstavlja grupu kukaca koji zajedno lete, noće, gnijezde i sele se. Također može označavati:

* *[[Roj (1978 film)|Roj]]*, američki film katastrofe iz 1978.
* fonetski izgovor imena Roy;
* *roj*, jedinica Ustaške vojnice
* Roy, Utah
* Roy, New Mexico
* Roy, Washington
* Roy, Montana
Concho

**Concho**, grupa plemena i bandi Taracahitian Indijanaca, porodica Juto-Asteci, nekada nastanjenih u područjima od ušća rijeke Rio Concho pa do Casas Grandesa u sjevernom Meksiku i Teksasu. Dva glavna plemena su Chinarra Indijanci koji su živjeli oko slanih jezera i području pješčanih dina u sjevernoj Chihuahui i pleme Chizo kod Big Benda na Rio Grande. Ostale manje bande Concha su: Abasopalme, Aycalme, Bachilmi, Baopapa, Cacalotito, Concho, Conejo, Coyamit, Guamichicorama, Guelasiguicme, Guiaquita, Julime, Mamite, Mesquite, Mosnala, Obone (Oposine), Olobayaguame, Olojasme, Polacme, Posalme, Sucayi, Tatamaste, Tocone, Topacolme, Xiximole, Yacchicaua, Yaculsari, Yaochane (Ahuchan, Ochan), Yeguacat.

## Život i običaji
Conchosi su bili lovci i sakupljači, po svoj prilici kulturno srodni plemenima Coahuiltecan, Tamaulipecan i drugim susjednim skupinama sjevernog Meksika. Lukom i strijelom služili su se u lovu na jelene, zečeve, ptice i drugu divljač, ali su se služili i zamkama u lovu na manju divljač. Na rijeci Concho lovili su ribu, služeči se pri tom mrežama. 
Važan izvor hrane bilo je i kaktusovo voće, poznato kao 'tunas' (vidi sliku), oblika je smokve, slatkoga 'mesa' i pune sitnih sjemenki. Žene su odlazile u sakupljanje svega što je jestivo, orasi, korijenje i bobice. Bili su dobri znalci u poznavanju bilja i poznavali su njegovu ljekovitost.
Odjeća je bila oskudna, sastojala se od pregača preko ljeta, a zimi su nosili plašteve od zečjeg krzna. Sandale, koje poznajemo na američkom Jugozapadu, izrađivali su od biljnih vlakana. Tetovirali su se i bojali svoja tijela i lica.
Kuće Conchosa su kolibe, napravljene su od drvenog kostura i prekrivene kožama ili travom. Nisu bile osobito čvrste, jer su se Indijanci svako toliko selili, a u unutrašnjosti takve kolibe nalazile su se hasure pletene od trave, na kojima se moglo sjediti ili ležati. 

## Vanjske veze
* R. Edward Moore, ''The Concho Indians''
Hrvatsko aktuarsko društvo

**Hrvatsko aktuarsko društvo ** (HAD) je udruga stučnjaka aktuara u Hrvatskoj čiji je cilj promicanje i razvoj aktuarske znanosti i struke te njena praktična primjena te usavršavanje i izobrazba novih aktuara.

HAD je osnovano 1996. godine te broji 53 redovna, 43 pridružena i 2 počasna člana.

Hrvatsko aktuarsko društvo je redovni član International Actuarial Association (IAA) i član promatrač Groupe Consultatif Actuariel Europeen. Društvo trenutačno radi i na ispunjavanju uvjeta za prijem u članstvo Groupe Consultatif kao pridruženi član.

## Članstvo u HAD-u
Društvo je organizirano na takav način da su moguće tri različite vrste članstva i to kao:

**Redovni član ** može biti osoba koja se u znanstvenom ili praktičnom smislu bavi aktuarskom strukom, prihvaća odredbe statuta HAD-a i prema njemu se povodi u radu, ima visoku stručnu spremu i te ima završenu specijalističku izobrazbu iz aktuaristike u skladu sa IAA i sa odlukom o kriterijima za prijam u redovno članstvo koju donosi skupština HAD-a te ima minimalno dvije godine praktičnog rada u aktuarskim poslovima.
 
**Pridruženi član ** može biti osoba koja se obrazuje za aktuarski posao ili radi na aktuarskim poslovima, a ne zadovoljava uvjete za prijam u redovno članstvo, ili osoba zainteresirana za praćenje aktuarske struke.
 
**Počasno članstvo ** može dobiti osoba koja je osobito zaslužna za HAD, za razvoj aktuarske znanosti i njezine primjene ili pak priznati znanstveni djelatnik.
## Taskođer pogledati
* Aktuar 
## Vanjske veze
* Službene stanice Hrvatsko aktuarsko društvo
* International Actuarial Association (IAA)
* Groupe Consultatif Actuariel Europeen
Muratorijev fragmenat

**Muratorijev fragmenat**. Pri kraju II stoljeća sastavljen je najvjerojatnije tekst koji sadržava kanon svetih knjiga, a od kojega je fragmenat u milanskoj biblioteci Ambrosiani otkrio Ludovico Antonio Muratori u jednom kodeksu iz VIII stoljeća i izdao g. 1740. (.Antiquitates Italicae, t. III, Mediolani 1740, 851—854). Fragmenat je sačuvan samo u veoma lošem (barbarskom) latinskom jeziku, s mnogo pogrešaka u ortografiji.
 

Velika važnost toga fragmenta za teologiju je očita, budući da tu imamo najstariji sačuvani popis novozavjetnih knjiga. Muratorijev fragmenat poznaje četiri evanđelja. Prva okrnjeno sačuvana rečenica govori o Markovu evanđelju, a prije toga je moralo biti govora o Matejevu. Fragmenat ne poznaje poslanice Hebrejima, treće Ivanove, Jakobove, a isto tako ni objih poslanica Petrovih. Zanimljivo je da prihvaća Petrovu Apokalipsu, ma da napominje da njezin autoritet nije slobodan od osporavanja.

Za autorovu je teologiju zanimljiva i njegova ekleziološka briga koja se očituje u razvrstavanju Pavlovih poslanica uz pomoć ideje o sedam Crkava koje znače jednu jedinstvenu Crkvu po cijelom svijetu.

Premda sam Pavao, slijedeći red predšasnika svoga Ivana, piše sedmerim Crkvama ovakvim redom: Korinćanima prva, Efežanima druga, Filipljanjima treća, Kološanima četvrta, Galaćanima peta, Solunjanima šesta, Rimljanima sedma, ... ipak se razaznaje da je po svemu svijetu raširena jedna Crkva.

## Povezano
* Biblijski rukopisi
* Ranohrišćanski spisi
* Kanon Novog zaveta

## Reference

## Vanjske veze

* Text of the Muratorian fragment.
* "The development of the canon of the New Testament" : The Muratorian Canon
* Henry Wace, ''A Dictionary of Christian biography'': Muratorian fragment
* Earlychristianwritings.com: Original and amended Latin and English translation of the Muratorian fragment.
* Muratorian Fragment in the Eerdmans Dictionary of the Bible
* C. E. Hill, “The Debate Over the Muratorian Fragment and the Development of the Canon,” Westminster Theological Journal 57:2 (Fall 1995): 437-452
Opština Trstenik

**Opština Trstenik** je opština u Rasinskom upravnom okrugu, u Srbiji. Središte opštine je gradsko naselje Trstenik. Prema popisu iz 2011. ima 42.966 stanovnika. U gradu i prigradskim naseljima živi, približno, 17.000 stanovnika. Na području opštine Trstenik prve škole su osnovane 1813. godine, u selima Osaonica i Velika Drenova.

## Reference
Polikrat Efeški

**Polikrat** (*Polykrates*, oko 130 - 196), je bio biskup u Efezu, poznat je po pismu koje je u ime maloazijskih biskupa poslao papi Viktoru u obranu maloazijske kvartodecimanske prakse u svetkovanju Uskrsa.

## Izvori

## Vanjske veze
* Entry on Polycrates at ''Early Christian Writings''
* “We ought to obey God rather than men.”''
Teodelinda

**Teodelinda** (*Theodelinda*, cca. 570 - 628) bila je kraljica Langobarda. Rodila se kao kćer bavarskog vojvode Garibalda. Godine 588. se oženila za langobardskog kralja Autharija. Muž joj je umro 590. a udovica se smjesta udala za njegovog nasljednika Agilulfa ostavši kraljicom. Historijski izvori je opisuju kao političku uticajnu kraljicu koja je značajno doprinijela da Langobardi prihvate nikejsko "pravovjerno" kršćanstvo (katoličanstvo) umjesto arijanskog koje je bilo dominiralo među germanskim narodima prethodnih vijekova. Nakon što joj se muž preobratio, počela je graditi niz crkava po Lombardiji i Toskani. Među njima se ističe katedrala u Monzi i prva Krstionica u Firenci. Za zasluge u preobraćenju Langobarda na katoličanstvo, papa Grgur Veliki joj je poklonio sveti čavao sa Istinskog križa, koji je kasnije postao dio Langobardske željezne krune.
Agilulf

**Agilulf** (? – Milano, 616), također poznat i kao *Agilulf Tiringijac*, bio je langobardski vojvoda Torina koji je postao langobardskim kraljem 591. i na prijestolju ostao sve do smrti.

Kraljem je postao kada je u maju 591. došao u Milano na skup langobardskih poglavara koji je sazvala kraljica Teodelinda nakon smrti svog muža, kralja Autharija. Langobardski poglavari su podigli Agilulfa na štit, učinivši ga tako kraljem; Teodelinda se smjesta udala za njega. Prije toga se Agilulf, da bi joj postao prihvatljiv, pokrstio, iako ispočetka na arijanstvo. Agilulfovu vladavinu je potom obilježilo nastojanje da se ostvari mir sa Francima, čemu je dosta doprinio građanski rat među zavađenim pripadnicima Merovinške dinastije; istovremeno je nastojao ostvariti dobre odnose sa papom Grgurom I te je obustavio pustošenje *ducatus Romanusa* (rimskog vojvodstva), gdje je vlast imao papa. To je Agilulfu omogućilo da se u potpunosti okrene protiv Bizantinaca i njihovog Ravenskog egzarhata kome je do primirja 598. oduzeo Sutri i Perugiu. Tada je sklopljeno primirje sa bizantskim carem Mavrikijem, koje je potrajalo godinu dana. Tada je ravenski egzarh Kalinik oteo langobardsku princezu, što je dovelo do novog rata. Do 602. Agilulf je zauzeo Padovu i Mantovu. Novi bizantski car Foka ga je 605. priznao za kralja i predao mu Orvieto.

Godine 603. Agilulf se pod uticajem supruge sa arijanstva preobratio na nikejsko "pravovjerno" kršćanstvo (katoličanstvo). On i supruga su potom sagradili katedralu u Monzi. Posljednje godine vladavine Agilulf je proveo u miru, sa izuzetkom napada Avara sa istoka koji su provalili u Furlaniju i ubili vojvodu Gisiulfa.

Agilulf je umro 616. i naslijedio ga je sin Adaoald. Njegova kćer Ginisberga je, pak, postala supruga torinskog vojvode Arioalda koji je i sam postao kralj 626.

## Reference
Cadwallon ap Cadfan

**Cadwallon ap Cadfan** (? - 634) bio je kralj Gwynedda od 625. do smrti. Bio je sin i nasljednik kralja Cadfan ap Iagoa, a najpoznatiji je kao kralj Brita koji je napao i osvojio anglijsku državu Nortumbrija, porazivši i ubivši pri tome njenog kralja Edwina, a prije nego što je sam kod Heavenfielda poginuo u borbi protiv Oswalda od Bernicije. Njegovo osvajanje Nortumbrije, kojom je vladao godinu ili dvije prije smrti, ga je učinilo posljednjim britskim vladarom koji je vladao značajnim dijelom istočne Britanije sve do dolaska velške dinastije Tudora na englesko prijestolje nepuni milenijum kasnije. Među Britima se smatrao velikim herojem, dok su ga Anglosaksonci pamtili kao tiranina.

Naslijedio ga je Cadafael Cadomedd ap Cynfeddw, koji se naziva "sinom stranca". Njegov sin Cadwaladr je od oko 655. nastavio kraljevsku lozu.

## Napomene

## Izvori
* 
* Alex Woolf, "Caedualla *Rex Brittonum* and the Passing of the Old North", in *Northern History*, Vol. 41, Issue 1, March 2004, pages 5&ndash;24.
Su Dingfang

**Su Dingfang** () (591–667), formalno ime **Su Lie** (蘇烈), kurtoazno ime of Dingfang, fornmalno **Vojvoda Zhuang od Xinga** (邢莊公), bio je kineski vojskovođa u službi dinastija Tang, najpoznatiji po uništenju Zapadnog Tujuea 657. čime su granice Kine pod dinastijom Tang došle do svoje krajnje zapadne točke. Imao je važnu ulogu i u osvajanju države Baekje 660.

## Napomene
592.

__NOTOC__
Godina **592.** (**[[rimske brojke|DXCII]]**) bila je prijestupna godina koja počinje u utorak u julijanskom kalendaru. Oznaka 592. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 19.3. - Potpuna pomrčina Sunca u današnjoj Grčkoj i Bugarskoj.
* 28.3. - Nakon smrti burgundijskog kralja Guntrama, temeljem sporazuma u Andelotu, prijestolje nasljeđuje njegov nećak Hildebert II, čime su ujedinjena franačka kraljevstva Burgundija i Austrazija.
* proljeće - Bizantinci preotimaju Singidunum od Avara.
* Bitka kod Woddesbeorga u kojoj je kralj Ceawlin svrgnut s prijestolja Wessexa i mjesta Bretwalde.
* 13.11. - Japanski car Sushun ubijen po naređenju vrhovnog ministra Soga no Umakoa, a na prijestolje dolazi njegova polusestra Suiko, prva žena-car Japana.


## Rođenja
* Xu Jingzong, kineski kancelar dinastije Tang (u. 672)

## Smrti
* 28.3. - Guntram, kralj Burgundije
* 13.11. - Sushun, car Japana

## Reference
Bitka kod Woden's Burga (592)

**Bitka kod Woden's Burga** se odigrala 592. u današnjoj zapadnoj Engleskoj između snaga zapadnosaksonskog kralja Ceawlina i njemu neprijateljske vojske. Anglosaksonska kronika, koji je jedini izvor podataka o bitci, ne navodi tko je bio Ceawlinov neprijatelj; neke od kasnijih verzija spominju da su to bili Briti  dok suvremena historičarka Barbara Yorke tvrdi da je to bio njegov nećak/unuk Ceol . U svakom slučaju, bitka je bila "veliki pokolj"te da je Ceawlin u njoj poražen, a potom svrgnut s prijestolja. I on i njegov sin Cuthwine su potom išli u izgnanstvo, a Ceol preuzeo prijestolje. Caewlin je umro sljedeće godine.

## Izvori

## Vanjske veze
* http://www.ravens-reenactment.org.uk/adams_grave.htm
Xu Jingzong

**Xu Jingzong** (許敬宗) (592 – 20. septembar 672), kurtoazno ime **Yanzu** (延族), formalno **Vojvoda Gong od Gaoyanga** (高陽恭公), bio je kineski političar, državnik i historičar, koji je za vrijeme dinastije Tang postao kancelar. Vrhunac moći je stekao za vrijeme vladavine cara Gaozonga, postavši saveznikom njegove druge supruge carice Wu (Wu Zetian).

## Napomene i reference

* *[[Knjiga Tanga]]*, vol. 82. http://ef.cdpa.nsysu.edu.tw/ccw/02/tan10.htm 
* *[[Nova knjiga Tanga]]*, vol. 223, part 1. http://ef.cdpa.nsysu.edu.tw/ccw/02/ntan24.htm 
* *[[Zizhi Tongjian]]*, vols. 185, 189, 197, 199, 200, 201, 202.
Ferragosto

**Ferragosto** (od lat. *Feriae Augusti* = Blagdan Augusta) je blagdan drevnog rimskog porijekla koji se slavi svakog 15. kolovoza u Italiji. Katolička crkva na taj dan slavi blagdan Velike Gospe.
Smatra se jednim od najvažnijih vjerskih i obiteljskih blagdana. U to doba brojni Talijani odlaze na godišnji ​​odmor kojeg provode uglavnom u vlastitoj zemlji.

Povijest ferragosta seže daleko u prošlost: 15. kolovoz u Italiji slovi kao najtopliji dana ljeta i time označava "prekretnicu ljeta". Stoga je svojedobno car August odredio da ovaj dan bude neradni dan za slobodne Rimljane kao i za robove. Stoga je vjerojatno najstariji neradni dan.

Brojni Talijani podrazumjevaju pod pojmom ferragosto i cijeli godišnji odmor. U tom razdoblju se u Italiji mora računati s pretrpanim plažama, prometnim gužvama, popunjenim hotelima, restoranima i autokampovima. Vrhunac je turističke sezone. U tom razdoblju cijene turističkh usluga u Italiji su više nego u ostatku godine.
Cunedda

**Cunedda ap Edern** (fl. 5. vijek; također poznat i kao **Cunedda ''Wledig*** ("posjednik zemalja") je bio [[Briti|britski]] ([[Wales|velški]]) poglavica, najpoznatiji kao praosnivač vladarske dinastije [[Kraljevina Gwynedd|Gwynedda]].

Ime Cunedda potiče od [[Britski jezik|britske]] riječi *kunodagos* što znači "dobar pas". Srednjovjekovne velške kronike i pjesme kao njegovog pretka navoda [[Padarn Beisrudd|Padarna Beisrudda]] (doslovno "Patern/Paternus od grimiznog plašta") za koga neki historičari vjeruju da je mogao biti ili [[Rimsko Carstvo|rimski]] oficir ili lokalni britski poglavica, odnosno komandant [[Pomoćne trupe (rimska vojska)|pomoćnih trupa]] plemena [[Votadini]] koje su branile [[Hadrijanov zid]]. Padarnova komanda je prešla na njegovog sina Ederna (*Eternus*), a potom i na samog Cuneddu.

Cunedda je sa svojim trupama i sljedbenicima sa sjevera (današnja južna [[Škotska]]) došao na područje današnjeg [[Wales]]a kako bi odatle istjerao osvajače iz susjedne [[Irska|Irske]], posebno one iz kraljevstva [[Uí Liatháin]]. Cunedda je ustanovio svoju bazu na teritoriji plemena Venedoti, koje je kasnije postalo sjedište Kraljevstva Gwynedd. Historičari navode hipoteze kako je Cunedda u Wales došao ili po naredbi [[Zapadno Rimsko Carstvo|zapadnorimskog]] cara [[Maksim Magnus|Maksima Magnusa]] krajem 370-ih ili [[post-rimska Britanija|post-rimskog]] vladara [[Vortigern]]a krajem 440-ih. U svakom slučaju, Cuneddin unuk [[Maelgwyn Gwynned]] je atestiran od strane svog suvremenika, redovnika i historičara [[Gildas]]a u 6. vijeku.

Kasnije genealogije su navele da se Cunedda oženio za [[Gwawl]], kćer brito-rimskog kralja [[Coel Hen]]a, te da je imao devet sinova. Po njegovom sinu [[Ceredig]]u je, po predaji, nazvano velško kraljevstvo (i današnja grofovija) [[Ceredigion]].

== Izvori ==

* J. Fenton, "The Grave of Sawyl Benisel, King of the Britons", *Archaeol. Camb.'', vol 2, (1851) new ser, pp.&nbsp;159–62.
* 
*  — English translation
*  — in Latin
*
Li Xiaogong

**Li Xiaogong** (李孝恭) (591–640), formalno **Princ Yuan od Hejiana** (河間元王), često navođen i kao **Princ od Kapetanije Zhao** (趙郡王) bio je kineski vojskovođa i princ dinastije Tang. Bio je sin njenog osnivača cara Gaozua te se istakao za njegove vladavine, porazivši 621. jednog od njegovih najozbiljnijih suparnika, Xiao Xia, samozvanog obnovitelja dinastije Liang, a godine 623. i pobunjenog generala Fu Gongshija, samozvanog cara od Songa. Otac ga je nešto kasnije pod sumnjom za pripremanje pobune smijenio s vojne dužnosti i povukao u prijestolnicu; tamo je, nakon što su optužbe odbačene, dobio ceremonijalne dužnosti. Njih je zadržao i za vrijeme vladavine svog brata Li Shimina (car Taizong).

## Reference
Godišnji odmor

**Godišnji odmor** u najširem smislu označava period godine u kojima neka osoba privremeno prestaje sa svojim redovnim ekonomskim aktivnostima (radom), najčešće u svrhu rekreacije. Godišnji odmor se razlikuje i od nedjeljnog odmora (šabat, vikend), kao i od neradnih dana i praznika, s obzirom da je u pravilu vezan uz pojedinca ili određenu grupu (radnici nekog poduzeća i sl.), a ne cijelo društvo.

Koncept godišnjeg odmora u modernom smislu potiče iz 20. vijeka kada su industrijalizacija, urbanizacija omogućili stvaranje moderne srednje i radničke klase koja je sebi mogla priuštiti godišnji odmor, dotada isključivo u domeni najimućnijih dijelova društva. On se obično koristi za izlete i turistička putovanja, a u Evropi se uvriježio običaj da se na godišnji odmor odlazi u julu i augustu koji su najtopliji mjeseci godine, te kada se u većini zemalja održava ljetni raspust za djecu, što omogućava korisnicima godišnjeg odmora da ih provode sa svojim porodicama.

Radna zakonodavstva većine modernih država poslodavcima nameću obavezu da svojim redovnim zaposlenicima daju određeni broj dana u godini za godišnji odmor. Opseg tih prava i način korištenja, pak, varira u odnosu na određene države, poduzeća i pojedince.

## Povezano
* Sabatikal
* Ljetni raspust
* Praznik

## Vanjske veze
Sveto ulje

**Sveto ulje** pomazanja (ili **sveta pomast**) se opisuje u Starom zavetu.

Biblija navodi da sveto ulje pomazanja (sveta pomast) sadrži sledeće sastojke:
* 500 sikli (oko 6&nbsp;kg) mira,
* 250 sikli (oko 3&nbsp;kg) mirisnog cimeta,
* 250 sikli (oko 3&nbsp;kg) kalamosa (heb. *[[kaneh bosm]]*, neki prevode kao kanabis)
* 500 sikli (oko 6&nbsp;kg) kasije
* 1 in (oko 4 litre) maslinovog ulja

## Navodi

## Povezano
* Pomazanje
* Mesija
* Hristos
Ptolemej (gnostik)

**Ptolemej** ili **Ptolomej** (*Ptolemaios*; umro oko 180.) je bio ranohrišćanski teolog iz 2. vijeka. Pripadao je zapadnoj (italskoj) školi valentinskog gnosticizma.

Irenej je Ptolemejevoj gnozi posvetio značajan dio svoga djela protiv gnostika (*[[Adversus haereses]]*). Ptolemej je najvjerojatnije bio direktan učenik Valentinov, a djelovao je po svoj prilici u Rimu. Irenej spominje Ptolemejev komentar Prologu Ivanova Evanđelja, i iznosi njegov sadržaj. Taj se Ptolemejev spis inače nije sačuvao. Irenej je smatrao Ptolemeja jednim od najvažnijih Valentinovih učenika.

Epifanije Salaminski nam je sačuvao u cjelini Ptolemejev spis »Pismo Flori« (*Pros Phloran*), nekoj nepoznatoj obrazovanoj kršćanki. Ovo delo je veoma značajno jer je jedini u grčkom izvorniku sačuvani gnostički spis. Ptolemej je Flori saopćio samo opće crte gnostičke nauke, ostavljajući za kasnije, kad bude ocijenjena »dostojnom da primi apostolsku predaju« (7, 9), saopćavanje dubljeg kozmogonijskog nauka.

## Izvori

## Povezano
* Pismo Flori
* Gnosticizam

## Vanjske veze
* Fragments of Ptolemy (earlychristianwritings)
* Ptolemy the Gnostic (Catholic Encyclopedia)
Benz Patent-Motorwagen Nummer 3

**Benz Patent-Motorwagen Nummer 3** (na njemačkom doslovno: "Benzova motorna kola po patentu Broj 3") je naziv za seriju motornih vozila koju je Karl Benz od 1886. do 1893. proizvodio na osnovu znamenitog prototipa Benz Patent-Motorwagen, prvog automobila u historiji.

Benz je gotovo na svakom novom primjerku činio izmjene i poboljšanja, tako da ne postoje dvije u tehničkim specifikacijama istovjetne kopije ovog modela.

Automobil je postizao maksimalnu brzinu od 20 km/h, a mogao se nabaviti za oko 3.000 tadašnjih zlatnih maraka.

U jednom od modela je Bertha Benz, supruga Karla Benza, u augustu 1888. zajedno sa svojim sinovima Richardom i Eugenom, izvela znamenito 106 km dugo putovanje od Mannheima do Pforzheima.

## Literatura

* Werner Oswald: *Mercedes-Benz Personenwagen 1886-1986*. 4. Auflage. Motorbuch Verlag Stuttgart (1987). , SS. 13-23
Benz Patent-Motorwagen Victoria

**Benz Patent-Motorwagen Victoria**, poznat po skraćenim nazivima **Benz Victoria** ili **Benz Viktoria** je naziv za seriju putničkih automobila koje je dizajnirao Karl Benz, a proizvodila njegova kompanija Benz & Cie. od 1893. do 1900. Model je predstavljao prvi Benzov automobil na četiri kotača. Maksimalna brzina je iznosila oko 16 km/h, a cijena se kretala od 3800 - 6150 tadašnjih zlatnih maraka.

## Literatura
* Werner Oswald: *Mercedes-Benz Personenwagen 1886–1986*. 4. Auflage. Motorbuch Verlag Stuttgart 1987. , S. 24–27

## Vanjske veze
Benz Dos-à-Dos

***Benz Dos-à-dos*** je bila serija putničkih automobila koje je dizajnirao Karl Benz a proizvodila njegova tvrtka Benz & Cie. od 1899. do 1901. Dos-à-dos je predstavljao nasljednika Benz Victorie te sadržavao četverotaktni dvocilindarski motor koji mu je davao veću brzinu (do 30-40 km/h). Cijena je, ovisno o verziji, iznosila od 3800 do 7800 zlatnih maraka.

## Literatura
* Werner Oswald: *Mercedes-Benz Personenwagen 1886-1986*. 4. Auflage. Motorbuch Verlag Stuttgart (1987). , S. 32-33
Harmonije

**Harmonije** (*Harmonious*) je bio Bardesanov sin za kojeg znamo od crkvenog povjesničara prve polovice V stoljeća Sozomena (Hist, eccl. 3, 16). Sozomen piše, da je Bardesanov sin Harmonije sastavio himne na sirskom jeziku, zajedno s melodijama. Sirijci – kaže Sozomen – još danas pjevaju Harmonijeve pjesme, ali ne riječi, nego samo melodije. Zato jer je Efrem Sirijski , videći kako se Sircima sviđa elegantan stil i glazbeni ritam Harmonijev, na njegove melodije sastavio nove pjesme koje su više u skladu s pravoverjem Crkve. Tako od Efrema nadalje Sirci pjevaju Efremove himne na melodije Harmonijeve.

## Izvori

## Povezano
* Bardesan
Bukulja

**Bukulja** je planina u Šumadiji, u čijem podnožju se nalaze Aranđelovac i Bukovička banja, a njen najviši vrh je visok 696 metara. Ona je vulkanskog porekla, što dokazuje prisustvo granitnih stena koje u sebi sadrže specifičnu kombinaciju minerala. Obrasla je bukovom, grabovom i hrastovom šumom, a naziv planine potiče od reči *bukulj* – deminutiva slovenske reči *buk*. Pogodna je za pripreme sportskih ekipa, a obeležene pešačke staze vode od parka Bukovičke banje do vrha planine. Štiti grad od jakih vetrova. Na vrhu se nalazi hidrometeorološka stanica, a na njenim obodima je Garaško jezero. Predstavlja omiljeno izletište Aranđelovčana i banjskih gostiju, a poseduje više ugostiteljskih objekata kao što su *Lovački dom*, *Kačara* i *Kod Coke*. Na njoj se nalazi izvorište gazirane mineralne vode Knjaz Miloš.
Benz Patent-Motorwagen

**Benz Patent-Motorwagen** (doslovno:"Benzova motorna kola po patentu") je vozilo napravljeno 1885. godine koje se smatra prvim automobilom, odnosno prvim vozilom koje je dizajnirano s namjerom da ga pokreće vlastiti pogon (motor).

Vozilo je ime dobilo kao njemački patent br. 37435, za koji je Karl Benz predao prijavu 29. januara 1886. U novembru iste godine je patent odboren, ali se kao datum izuma, u skladu sa tadašnjim njemačkim zakonima, navodi datum podnošenja prijave.

Iako je razvoj vozila financirala Benzova supruga Bertha Benz (te se prema modernim shvaćanjima može smatrati nositeljem patentnih prava), u skladu sa tadašnjim zakonima kao udana žena nije mogla prijaviti patent po zakonima područja u kome su to vrijeme živjeli Benzovi.

Benz je svoj izum službeno prikazao javnosti 3. jula 1886 na ulici Ringstrasse (*Ringstraße*) u Mannheimu.

Serija automobila temeljenih na Benzovom modelu Broj 1 je postala poznata kao Benz Patent-Motorwagen Nummer 3, i proizvodila se od 1886. do 1893.

## Reference

## Vanjske veze

* Patent 37435, by Karl Benz for his 1885 Motorwagon  The birth certificate of the automobile - the German patent application of January 29, 1886, that was granted on November 2, 1886 to Benz & Company in Mannheim
* Happy Birthday, Car!
* Automuseum Dr. Carl Benz, Ladenburg (Heidelberg)
* John H. Lienhard on Bertha Benz's ride
Tara (planina)

**Masiv planine Tare** nalazi se u zapadnoj Srbiji, u severozapadnom delu oivičen dubokim kanjonom reke Drine, dok mu se ogranci spuštaju ka kremanskoj dolini i dolini reke Đetinje, gde se oslanja na ogranke Zlatibora. Područje planine Tare sačinjava najzapadniju skupinu iz grupe Starovlaških planina i, u širem smislu, sastoji se od tri podeone celine, donekle izdvojene rečnim dolinama, prevojima ili sedlima.

* **Tara u užem smislu** – Ravna Tara – deo masiva sa Kaluđerskim barama i krečnjačkom visoravni između sledećih reka: Drina, Rača, Konjska reka, Beli Rzav i Derventa (vrh Zborište 1.544 metara nadmorske visine).
* **Crni vrh** – između suve granice Srbije i Bosne te između sela Zaovine i Rastište. U vezi je sa Ravnom Tarom na prevoju Čemerište, a sa Zvezdom na sedlu Predov Krst (vrh Koziji Rid 1.591 metara nadmorske visine).
* **[[Zvijezda (planina)|Zvijezda]]** – u trouglu između sela Rastište i Jagoštica i kanjonskog dela Drine (vrh Veliki kraj 1.444 metara nadmorske visine).

Sa ovim delovima jedinstveno fizičko-geografsko područje sačinjava i Veliki Stolac (1.675 metara nadmorske visine) koji je u Bosni i istovremeno najviši vrh čitavog područja.

Na osnovu dugogodišnjih proučavanja i istraživanja ovog područja, a radi zaštite izuzetnih prirodnih vrednosti koje ono poseduje Skupština Srbije je 1981 posebnim Zakonom područje Tare proglasila za Nacionalni park.

Planina Tara je poznato i tradicionalno letnje i zimsko rekreativno područje. Povoljni klimatski uslovi, veliki broj sunčanih dana, srednja visina oko 1000 metra nadmorske visine.

Ispod severnih padina Tare leži varošica Bajina Bašta.

Planinu Taru su proučavali mnogi naučnici. Prvi je bio Josif Pančić, koji je na ovoj planini 1875. otkrio endemsku vrstu četinara, nazvanu Pančićeva omorika. Poznati planinar Dr Kuno Vidrić, koji je prepešačio skoro sve važnije planine Evrope, je najviše vremena proveo na Tari obeležavajući planinarske staze i prikupljajući građu za više knjiga o ovoj prelepoj planini.

## Povezano
* Nacionalni park Tara
* Jarevac (jezero)

## Vanjske veze
* Vebsajt o planini Tari sa dosta slika i korisnih informacija
* Vebsajt o planini Tari i njenoj okolini 
* Tara Discoverserbia.org - Kompletan vodič kroz Srbiju
* Turizam u Srbiji - Tara
* Vebsajt o Zaovinama na planini Tari sa dosta fotografija i korisnih informacija
* Planina Tara  Vebsajt o planini Tari, sa mapom i galerijom najlepših fotografija
* Mapa Smeštaja, vidikovaca i drugih zanimljivosti na planini Tari
593.

__NOTOC__
Godina **593.** (**[[rimske brojke|DXCIII]]**) bila je redovna godina koja počinje u četvrtak u julijanskom kalendaru. Oznaka 593. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Carica Suiko dolazi na japansko prijestolje (ili 592).
* Pybba postaje kralj Mercije.
* Bizantski vojskovođa Prisk tuče Slavene, Avare i Gepide te protjeruje sa teritorija južno od Dunava; nakon toga prelazi Dunav u današnju Vlašku kako bi nastavio pohod.
* Anastasije vraćen na mjesto pravoslavnog patrijarha Antiohije.
* U Kini pod dinastijom Sui izrađena statua Amitabha Buddhe koja se danas čuva u Muzeju lijepih umjetnosti u Bostonu.
* Aethelfrith nasljeđuje Hussu kao kralj Bernicije (tradicionalni datum).


## Rođenja
* Car Jomei od Japana
* Zaynab bint Jahsh, supruga Muhamedova

## Smrti
* 9.6. &ndash; Sveti Columba
* Ceawlin od Wessexa (tradicionalni datum)
* Hussa, kralj Bernicije (tradicionalni datum)
* Creoda od Mercije (tradicionalni datum)

## Reference
Vlaška

**Vlaška** (takođe poznata kao *Vlahia* ili *Valahia*; na rumunskom: *Цѣра Рȣмѫнѣскъ*, *Ţara Românescă*, doslovno "Rumunska zemlja"; na turskom: *Eflak*) je bivša kneževina, koja je postojala od kasnog srednjeg do sredine 19. vijeka. Danas je to jedna od istorijskih pokrajina Rumunije, a ko ne i njen najvažniji deo sa prestonicom.

Vlaška se kao prostrana oblast deli na ** [[Muntenija|Munteniju]]** (Veliku Vlašku) i **[[Oltenija|Olteniju]]** (Malu Vlašku).

## Poreklo naziva
Naziv **Vlaška** vezuje se za reč **vlah** koja je slovenskog porekla, a prihvatili su je i Grci, a potom i ostali. Tokom istorije ona se najviše odnosila na stanovništvo latinskog porekla u središnjoj, istočnoj i južnoj Evropi (Rumuni, Vlasi, Cincari...). Kasnije su izraz **vlah** prihvatili i narodi koji su dospeli na ove prostore (Turci, Mađari). Danas se ovim izrazom naziva sve latinizirano stanovništvo osim Rumuna.

## Geografija
Vlaška, kao oblast, zauzima najveći deo Vlaške nizije. Ona se prostire sjeverno od Dunava i južno od Karpatskih planina. Rijeka Olt dijeli Vlašku na dvije oblasti: istočni dio, Muntenija i zapadni dio Oltenija. Na jugu, Vlaška se graničila s Bugarskom i Osmanskim Carstvom, a na sjeverozapadu s Transilvanijom, te Moldavijom, na sjeveristoku.

Glavni grad je mijenjan tokom vremena, od Kurtea de Arđeš (Kurtja na Arđešu), do Trgovišta i konačno Bukurešta.

## Historija
:*Za period Vlaške kao [[Osmansko Carstvo|osmanlijskog]] [[suverenstvo|suverenstva]], vidi članak [[Vlaška (osmanlijsko suverenstvo)]].*

## Značajni vlaški vladari

* Litovoj, na istočnoj strani rijeke Olt, 1247-1277,
* Seneslau, na zapadnoj strani rijeke Olt, kod Argeša, oko 1247.
* Barbat, oko 1277 - oko 1290
* Tokomerijus ili *Tihomir*, oko 1290 - oko 1310
* Basarab I, oko 1310 - 1352
* Vladislav I ("*Vlajku-Voda*"), 1364 - oko 1377
* Mirća ćel Batrn ("*Mirća Stariji*"), 1386-1418
* Vlad Cepeš (*Car Vlad*), 1448, 1456-1462, 1476
* Njagoe Basarab, 1512-1521 
* Mihaj Hrabri ("*Mihael Hrabri*"), 1593 - 1601
* Konstantin Brankovjanu 1688 - 1714
* Aleksandar Jon Kuza, 1859 - 1866

## Galerija

Datoteka:Flag of Wallachia.svg|Zastava Autonomne Kneževine Vlaške
Datoteka:Stema Tarii Romanesti II.jpg|Grb Autonomne Kneževine Vlaške


## Povezano
* Transilvanija
* Moldavija

## Vanjske veze

* The Romanian Group for an Alternative History Website   - pruža obilje podataka, izvornih dokumenata, knjige, studije i drugu informaciju u vezi sa rumunskim Srednjim vijekom
* orbilat.com: Objašnjenje etimologije riječi Vlaška
Vlaška (razvrstavanje)

**Vlaška** može biti:
* Vlaška – pokrajina u Rumuniji
** Muntenija ili *Velika Vlaška* (ranije)
** Oltenija ili *Mala Vlaška* (ranije)
* Vlaška nizina – nizina u Rumuniji
* Kneževina Vlaška – historijska rumunska država
* Vlaška planina – planina u Srbiji 
* Vlaška (Ćuprija) – naselje u opštini Ćuprija, Srbija
* Vlaška (Mladenovac) – naselje u opštini Mladenovac, Srbija
* Vlaška (Trebinje, BiH) – naselje u općini Trebinje, Republika Srpska, Bosna i Hercegovina
* Zagora, ili *Dalmatinska Zagora* – zaleđe hrvatskog priobalja od Šibenika do Gradca kod Makarske, kolokvijalno zvano *Vlaška*
* Vlaška (sorta vina) – vinska sorta

## Povezano
* Mala Vlaška (razvrstavanje)
* Velika Vlaška (razvrstavanje)
* Vlasi (razvrstavanje)
* Vlah (razvrstavanje)
* Vlahinje (razvrstavanje)
* Vlahinja (razvrstavanje)
Vlaška (Trebinje)

**Vlaška** je naseljeno mjesto u Bosni i Hercegovini u opštini Trebinje koja pripada entitetu Republika Srpska. Na popisu stanovništva 1991. u njemu je živjelo 13 stanovnika.

## Geografija
Selo se nalazi u Hercegovini.

## Historija

## Stanovništvo

## Privreda

## Reference

## Vanjske veze

* Sajt opštine Trebinje
Vlaška (Mladenovac)

**Vlaška** je naselje u Gradskoj opštini Mladenovac u Gradu Beogradu, glavnom gradu Srbije. Prema popisu iz 2002. bilo je 2547 stanovnika (prema popisu iz 1991. bilo je 2938 stanovnika).

## Historija
Evo šta kaže predanje o postanku ovoga mesta: „ U potesu kokorinu, koji pripada ataru Vlaške, postojalo je selo Kokorin, iz koga je za vreme Kosovske Bitke otišlo osam konjanika, koji su tada izginuli. U pomenutoj borbi posebno se istakla familija Jevtic koja je u bitku otisla Kedijem. Selo je posle opustelo i bilo pusto 200 godina. Posle Kosovskog Boja, na 200 godina, prvi se doseljavaju tri brata: Vladislav (Vlajko), Mladen i Rajko. Došli su sa Kosova i nastanili se u kraju koji se danas zove Šišmanski Kraj. Vlajko tu ostane i po njemu selo dobije ime. Mladen i Rajko krenu dalje, i Mladen osnuje selo Mladenovac, a Rajko Rajkovac. Ne pamti se kako su se ova braća prezivala i od njih danas nema potomaka.

Posle Vlajka u Vlašku dolazi preci Odžakovića (danas Vujićići). I oni su došli sa Kosova i lutajući ovim krajevima naišu na Vlajkovu kuću i tu se zadrže. U isto vreme su došli i preci Rakića koji su se ranije prezivali Risimovići. I oni starinom od Kosova. Iz istoga kraja i u isto vreme su došli i Pejovići, koji su ranije prezivali Ivkovići. Zatim su dolazile i naseljavale se i ostale porodice.

Za Vlašku imamo najstarije pisane podatke tek od početka 18.veka. Na karti iz doba austriske vladavine (1718.-39.g) uneto je ovo selo kao naseljeno mesto pod imenom Vlaska. Od toga doba se Vlaška češče pominje. U aračkim spiskovima iz 1818. i 1822.g u kneževini Vićentijevoj pominje se selo Vlaška koja je 1818.g. imala 51 i 1822.g. 61 kuću. Godine 1846. Vlaška je pripadala srezu kosmajskom i imala je 85 kuća. Po popisu iz 1921.g. ( Državna statistika ) Vlaška je imala 369 kuća sa 2370 stanovnika.

Predak današnjih Jankovića, Todor, koji je trgovao „prekom“ (Banat) prvi je u vlašku doveo učitelja Negovana i u jednoj svojoj kućici osnovao školu. Stara škola je služila do 1905.g. kada je podignuta nova škola.. selo je imalo crkvu brvnaru, koja se 1717.g. srušila i tada sagradili novu crkvu. (podaci krajem 1921 godine).

## Demografija
U naselju Vlaška živi 2011 punoletnih stanovnika, a prosečna starost stanovništva iznosi 40,5 godina (39,8 kod muškaraca i 41,3 kod žena). U naselju ima 793 domaćinstva, a prosečan broj članova po domaćinstvu je 3,21.

Ovo naselje je u velikim delom naseljeno Srbima (prema popisu iz 2002. godine).

## Reference

## Literatura
* Izvor Monografija Podunavske oblasti 1812-1927 objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani
* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Zagora (razvrstavanje)

**Zagora** ima više značenja:

* Zagora, povijesni kraj u Hrvatskoj, u današnjoj srednjoj te dijelom sjevernoj Dalmaciji, te šire područje poznato kao Dalmatinska zagora 
* NK Zagora Unešić, nogometni klub iz Unešića

## Toponimi

* Zagora (Krapina), u općini Krapina
* Zagora (Trebinje, BiH)
* Vrpolje Zagora, mjesto u BiH
* Zagora (Grčka), mjesto u Grčkoj
* Stara Zagora, mjesto u Bugarskoj
* Nova Zagora, mjesto u Bugarskoj
* Zagora (Maroko), mjesto u Maroku

### Crna Gora

* Zagora (Cetinje, Crna Gora), naselje u općini Cetinje
* Zagora (Kotor, Crna Gora), naselje u općini Kotor
* Zagora (Nikšić, Crna Gora), naselje u općini Nikšić

## Povezano
* Zagore (razvrstavanje)
* Zagorje (razvrstavanje)
Zagora (Trebinje)

**Zagora** je naseljeno mjesto u opštini Trebinje, Republika Srpska, BiH.

## Stanovništvo 1991.
Prema popisu stanovništva iz 1991. godine, mjesto je imalo 17 stanovnika.

## Povezano
* Opština Trebinje
* Istočna Hercegovina
Vlaška planina

**Vlaška planina** se nalazi u jugoistočnoj Srbiji, nedaleko od Pirota i pruža se pravcem severozapad-jugoistok u dužini od 6km. Pripada Balkanskim planinama, po strukturi je krečnjačka, a njen najviši vrh *Panica* (1443 m nadmorska visina) je smešten u njenom severozapadnom delu. Sam vrh formiraju dva zaravnjena vrha spojena blagim prevojem, približno istih visina. Na njenim jugoistočnim obroncima, smeštena je Zvonačka Banja, a nedaleko je i atraktivni kanjon reke Jerme koji formiraju oštri stenjaci Vlaške i Greben planine. Od vegetacije na njoj preovlađuju livade sa retkim šumama (mahom niskog i zakržljalog graba i hrasta), osim u severozapadnom delu u kome se javlja jaka bukova šuma.

Planina je naziv dobila po selu Vlasi, koje je naziv dobilo po množini reči *vlah* koja može označavati stočara, ali i etničku zajednicu romanskih starosedelaca na Balkanskom poluostrvu.

Nedaleko od sela se nalazi pećina *Vetrena dupka*, dugačka oko 4km, od čega je oko 2km dostupno posetiocima. Najzanimljivija pećinska dvorana se nalazi u njenom središnjem delu, a sama pećina je povezana sa ponorom dubokim 160 metara.

## Literatura
* *„Planine, prirodne lepote i manastiri oko Zvonačke Banje“* (*„Planinarski glasnik“*, br. 54, jesen 2008)

## Povezano
* Zvonačka Banja
Vlaška (Ćuprija)

**Vlaška** je naselje u Srbiji koje administrativno pripada opštini Ćuprija u Pomoravskom okrugu. Prema popisu iz 2002. bilo je 372 stanovnika (prema popisu iz 1991. bilo je 856 stanovnika).

## Demografija
U naselju Vlaška živi 322 punoletna stanovnika, a prosečna starost stanovništva iznosi 51,6 godina (50,8 kod muškaraca i 52,3 kod žena). U naselju ima 139 domaćinstava, a prosečan broj članova po domaćinstvu je 2,68.

Ovo naselje je u uglavnom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Plan naselja na mapi (Mapquest)
Zagora (Krapina)

**Zagora** je naselje u Republici Hrvatskoj, u sastavu Grada Krapine, Krapinsko-zagorska županija.

## Stanovništvo

Prema popisu stanovništva iz 2001. godine, naselje je imalo 107 stanovnika te 26 obiteljskih kućanstava.


:**Napomena:** Do 1900. iskazivano pod imenom Za Gorom.

## Izvori
Zagora (Kotor)

**Zagora** je naselje u opštini Kotor u Crnoj Gori. Prema popisu iz 2003. bilo je 48 stanovnika (prema popisu iz 1991. bilo je 36 stanovnika).

Selo se nalazi u oblasti Grbalj.

## Demografija
U naselju Zagora živi 40 punoletnih stanovnika, a prosečna starost stanovništva iznosi 52,8 godina (55,7 kod muškaraca i 50,6 kod žena). U naselju ima 21 domaćinstvo, a prosečan broj članova po domaćinstvu je 2,29.

Ovo naselje je uglavnom naseljeno Srbima (prema popisu iz 2003. godine).

## Reference

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Zagora (Nikšić)

**Zagora** je naselje u opštini Nikšić u Crnoj Gori. Prema popisu iz 2003. bilo je 20 stanovnika (prema popisu iz 1991. bilo je 60 stanovnika).

## Demografija
U naselju Zagora živi 16 punoletnih stanovnika, a prosečna starost stanovništva iznosi 46,3 godina (41,4 kod muškaraca i 52,2 kod žena). U naselju ima 7 domaćinstava, a prosečan broj članova po domaćinstvu je 2,86.

Ovo naselje je uglavnom naseljeno Crnogorcima (prema popisu iz 2003. godine), a u poslednja tri popisa, primećen je pad u broju stanovnika.

## Reference

## Vanjske veze
* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
Zagora (Maroko)

**Zagora** (arapski:**زكورة‎**) je grad u zaleđu u jugoistočnom Maroku.

Nalazi se na 30°19′0″ sjeverne zemljopisne širine i 5°49′60″ zapadne zemljopisne dužine.

## Vanjske veze

* Lexicorient o Zagori
Amitabha

**Amitābha** (sanskrit: अमिताभ, *Amitābha*; fonetski:əmɪˈt̪aːbʱə|hi) je nebeski buda opisan u spisima Mahāyāna škole budizma. Amitābha je glavni buddha u sekti Čiste zemlje, ogranku budizma koji se prakticira u istočnoj Azjji, dok se u Vajrayani Amitābha poznaje po atributima dugovječnosti i agregati različitosti (prepoznavanja) i dubokoj svijesti o pojedinostima. Prema tim spisima Amitābha posjeduje beskonačne zasluge od dobrih djela kroz bezbrojne bivše živote kao bodhisattva zvan Dharmakāra. "Amitābha" se može prevesti kao "Beskonačno svjetlo," pa se Amitābha često prevodi kao "Buda Beskonačnog svjetla."

## Vanjske veze

* Amitabha | facebook
* The Buddha Speaks of Amitabha Sutra (Pure Land) 
* Shingon Buddhism: Amida Nyorai/Buddha of Infinite light and Life
* H.H. Chetsang Rinpoche about Amitabha and Dewachen 
* French Site : Amitabha Terre Pure
* The Amitabha Sutra
Aethelfrith od Nortumbrije

**Æthelfrith** (? - cca. 616) bio je kralj Bernicije od cca. 593 do smrti; od oko 604. je postao prvi bernicijski kralj koji je vladao Deirom, susjednim kraljevstvom na jugu. S obzirom da su Deira i Bernicija kasnije postali država Nortumbrija, Aethelfrith se zbog ove personalne unije od strane historičara ponekada naziva prvim nortumbrijskim kraljem. Poznat je po vojnim uspjesima nad Britima, kao i pobjedi nad Gelima iz sjevernog kraljevstva Dál Riata u bitci kod Degsastana 603. nakon koje su Geli sa sjevera Britanije prestali napadati Angle. Iako je poginuo u bitci, a njegovo prijestolje preuzeo dinastički suparnik, Aethelfrithovi potomci su se već 630-ih vratili na vlast.

## Reference